04.05.2007 11:52   Steinmeier oli Euroopa Liidu praeguse eesistujamaa välisministrina Eesti palvel tülisse sekkunud. Diplomaatiliste allikate sõnul lubas Lavrov Saksa kolleegile, et miilits lõpetab saatkonna piiramise, kui suursaadik Marina Kaljurand lahkub Venemaalt, kirjutas  Financial Times Deutschland.    Steinmeier edastas kompromissettepaneku telefonitsi Eesti välisministrile Urmas Paetile, kes sellega nähtavasti ka nõustus. Lisaks sellele võttis Eesti tagasi oma nõudmise, et mai keskpaigaks kavandatud Euroopa Liidu ja Venemaa tippkohtumine lükataks edasi.    Eesti välisministeeriumi väitel oli Kaljuranna puhkus juba aprillis lõpust kavandatud, kuid lükkus sündmuste tõttu edasi.    "Puhkus pole seotud poliitiliste või tervislike põhjustega," tsiteeris ajaleht Eesti  välisministeeriumi pressiesindajat.